**DĖL ROKIŠKIO RAJONO SAVIVALDYBĖS TARYBOS 2022 M. RUGSĖJO 30 D. SPRENDIMO NR. TS-196 „DĖL ROKIŠKIO RAJONO SAVIVALDYBĖS IKIMOKYKLINIO/PRIEŠMOKYKLINIO UGDYMO, BENDROJO UGDYMO IR NEFORMALIOJO VAIKŲ ŠVIETIMO ĮSTAIGŲ DARBUOTOJŲ PAREIGYBIŲ NORMATYVŲ NUSTATYMO PATVIRTINIMO“ PAKEITIMO**

2023 m. lapkričio 30 d. Nr. TS-

Rokiškis

 Rokiškio rajono savivaldybės taryba n u s p r e n d ž i a:

 Pakeisti Rokiškio rajono savivaldybės tarybos 2022 m. rugsėjo 30 d. sprendimo Nr. TS-196 „Dėl Rokiškio rajono savivaldybės ikimokyklinio / priešmokyklinio ugdymo, bendrojo ugdymo ir neformaliojo vaikų švietimo įstaigų darbuotojų pareigybių normatyvų nustatymo patvirtinimo“ 3 punktu patvirtintas Rokiškio rajono savivaldybės neformaliojo vaikų švietimo įstaigų darbuotojų pareigybių skaičiaus nustatymo normas ir išdėstyti nauja redakcija (pridedama).

Savivaldybės meras Ramūnas Godeliauskas

Aurimas Laužadis

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2022 M. RUGSĖJO 30 D. SPRENDIMO NR. TS-196 „DĖL ROKIŠKIO RAJONO SAVIVALDYBĖS IKIMOKYKLINIO / PRIEŠMOKYKLINIO UGDYMO, BENDROJO UGDYMO IR NEFORMALIOJO VAIKŲ ŠVIETIMO ĮSTAIGŲ DARBUOTOJŲ PAREIGYBIŲ NORMATYVŲ NUSTATYMO PATVIRTINIMO“ PAKEITIMO**

**AIŠKINAMASIS RAŠTAS**

2023 m. lapkričio 30 d.

Projekto rengėjas – Švietimo ir sporto skyriaus vedėjas Aurimas Laužadis

Pranešėjas komitetų ir tarybos posėdžiuose – Švietimo ir sporto skyriaus vedėjas Aurimas Laužadis

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo projektu siūloma pakeisti Rokiškio rajono savivaldybės tarybos 2022 m. rugsėjo 30 d. sprendimo Nr. TS-196 „Dėl Rokiškio rajono savivaldybės ikimokyklinio / priešmokyklinio ugdymo, bendrojo ugdymo ir neformaliojo vaikų švietimo įstaigų darbuotojų pareigybių normatyvų nustatymo patvirtinimo“ 3 punktu patvirtintas Rokiškio rajono savivaldybės neformaliojo vaikų švietimo įstaigų darbuotojų pareigybių skaičiaus nustatymo normas ir išdėstyti nauja redakcija. Sprendimo projektas parengtas, įvertinant vienus metus galiojusio ankstesnio norminio akto taikymo praktiką, neformaliojo švietimo mokyklų ir skyrių vadovų siūlymus, keičiama taip:-Jaunimo centre vietoj 0,15 pareigybės, keičiama į 0,17 pareigybės, nes padidėjus vaikų skaičiui neliko jungtinės klasės. - Neformaliojo švietimo įstaiga gali papildomai steigti pareigybes mokinių grupėms (ne mažiau 6 mokiniai) ir suaugusiųjų individualiems ir grupiniams užsiėmimams (ne mažiau 6 asmenų) mokslo metams ar trumpesniam laikotarpiui; pareigybėje dirbančių mokytojų darbo užmokestis apmokamas iš surenkamo mokesčio. Iš surenkamo mokesčio įsteigtų mokytojų pareigybių ir mokytojų, dirbančių pagal Neformaliojo vaikų švietimo programų finansavimo ir administravimo tvarkos aprašą pareigybių skaičius reglamentuojamas *kaip papildoma galimybė didinti maksimaliai leistiną etatų skaičių* esant kokybiškai, atitinkančiai poreikius paslaugai.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Rokiškio rajono savivaldybės tarybos 2022 m. rugsėjo 30 d. sprendimas Nr. TS-196 „Dėl Rokiškio rajono savivaldybės ikimokyklinio / priešmokyklinio ugdymo, bendrojo ugdymo ir neformaliojo vaikų švietimo įstaigų darbuotojų pareigybių normatyvų nustatymo patvirtinimo“  |
| 3. | Laukiami rezultatai | Neformaliojo švietimo įstaigos turės papildomą galimybę plėsti kokybiškas, atitinkančias vaikų ir suaugusiųjų poreikius neformaliojo švietimo paslaugas. |
| 4.  | Lėšų poreikis ir šaltiniai | Sprendimo įgyvendinimui papildomų savivaldybės biudžeto lėšų nereikės.  |
| 5.  | Antikorupcinis sprendimo projekto vertinimas |  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra  |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Yra |